የአማራ ክልል የዳያስፖራ ቀን በዓል መከበር ተጀመረ
የበዓሉን መጀመር ያበሰሩት የክልሉ ርዕሰ መስተዳድር አቶ ገዱ አንዳርጋቸው ዳያስፖራዎች በክልሉ በተለያዩ የኢንቨስትመንት ዘርፎች በመሰማራት ራሳቸውንና አገራቸውን እንዲጠቅሙ ጥሪ አቅርበዋል፡፡በክልሉ በተለያዩ የኢንቨስትመንት ዘርፎች የተሰማሩ 53 ዳያስፖራዎች ለ10ሺ ሰዎች የሥራ ዕድል መፍጠራቸውን ገልፀዋል፡፡የክልሉ መንግስት መልካም አስተዳደርን በማስፈንና ቀልጣፋ አገልግሎት በመስጠት የዳያስፖራዎችን ልማታዊ ተሳትፎ ለማሳደግ እንደሚሰራ ርዕሰ መስተዳድሩ ጠቁመዋል፡፡ከዳያስፖራዎች ጋር በመቀራረብና በመመካከር‹‹ እንደቤተሰብ አብረን እንሰራለን›› ሲሉም ተደምጠዋል፡፡ ችግሮች ሲኖሩ ዳያስፖራዎች የመፍትሄ አካል ሆነው የበኩላቸውን ጥረት እንዲያደርጉም አቶ ገዱ አሳስበዋል፡፡ ዕውቀትና ልምዳቸው ለአገሪቱ የህዳሴ ጉዞ ወሳኝ በመሆኑም ጥረታቸው ሊጠናከር ይገባል ነው ያሉት፡፡ግብርና፣ኢንዱስትሪና ማህበራዊ ልማቱን በቴክኖሎጂ የታገዘና የተደገፈ ለማድረግ የቴክኖሎጂና የፈጠራ ማዕከል ለመገንባት ታስቧል፡፡ ለዚህም በነገው ዕለት የመሰረት ድንጋይ ይቀመጣል ተብሏል፡፡ለማዕከሉ ግንባታ 20ሺ ካሬ ሜትር ቦታ በክልሉ መንግስት የተፈቀደ ሲሆን ግንባታውም በክልሉ መንግስት ወጭ የሚሸፈን ይሆናል፡፡ ለማዕከሉ የመገለገያ ቁሳቁሶችን በማሟላት ረገድ ዳያስፖራዎች በንቃት ይሳተፋሉ ተብሎ ይጠበቃል፡፡የአማራ ክልል ዳያስፖራ ቀን በዓል ‹‹ የዳያስፖራ የላቀ ተሳትፎ ለህዳሴያችን ›› በሚል መሪ ቃል ከዛሬ ጀምሮ ለአራ ቀናት ይከበራል፡፡ 